“Qozog’iston hukumati avtoritar ekanini isbotladi”
To’polonda o’lganlar soni, rasmiy ma’lumotga ko’ra, 15 kishiga yetgan. Namoyishchilar politsiyani qurol ishlatganlikda ayblaydi.
Voqea turlicha izohlanmoqda. Hukumatning bildirishicha, konchilar mustaqillik bayramini nishonlash paytida aholiga tashlanib, janjal boshlagan. Ishchilar huquqini himoya qilayotgan tashkilotlar, muxolifat nazarida huquq-tartibot idorasi odamlarni o’zini himoya qilgan holda kuch qo’llashga majbur etgan. Olishuvni muayyan guruh boshladi, degan iddao ham bor. Markaziy Osiyo mintaqasini yoritib kelgan jurnalist, germaniyalik Markus Bensmann fikricha, rasmiylar oddiy muammolardan boshlangan norozilikni avvaldan hal etishi kerak edi. Konchilarni qo’llab-quvvatlab boshqa shaharlarda odamlar bosh ko’targan. Aktau shahridagi namoyishda Janao’zendan askarlarni olib chiqib, favqulodda holatni bekor qilish so’ralgan. Bosh prokuratura vaziyat yaxshilangani haqida axborot bermoqda. “Fuqaro hukumatdan ko’proq haq talab qildi. Nazarimda bu voqealar hali davom etadi va Qozog’istonda rejalangan saylovlarga tasir qilishi aniq”, - deydi Bensmann. Kelasi yining yanvarida davlatda parlament saylovlari o’tishi kerak. Endi jarayon Nazarboyevning “Nurotan” partiyasi rahnamoligida o’tishini gumon. Prezident ayni paytda Moskvada. Rossiya va Belarus bilan hamkorlikda Yevrosiyo Ittifoqini tuzish haqida hujjatni imzolagan. Nazarboyev Kollektiv Xavfsizlik Shatnomasi sammitida ham ishtirok etadi. Kreml anchadan buyon g’alayonlarning oldini olishda ana shu guruh roli oshirishga undab keladi. Malik Mansur Toshkent Davlat Universitetini (hozirda O'zbekiston Milliy Universiteti) bitirgan. Professional jurnalist. Bu sohada 1990-yilardan beri ishlab keladi. O'zbekistonda qator nashrlarda faoliyat yuritgan. "Amerika Ovozi bilan 2002-yildan buyon hamkorlik qilib keladi. Vatandagi siyosat, iqtisod va ijtimoiy hayotni yoritadi.